Tameɣra n tbexsisin tettwaheggi-d sɣur tiddukla Tiɣilt akked tesqamut n taddart. Imezdaɣ akken ma llan, ttakkend afus n tallalt. D leqdic ɣef teqẓi n useggas : asisdez n yizenqan d yimekwan, anadi ɣef tedrimt, tinnubga n yinebgawen akked wahil n tmeɣra anda i d-ttilin yisaragen d ccna d wayen-nniḍen. Tibexsisin ɣer Wat Lemsella, d tamsalt n tmagit, d udem n taddart. Zyada ɣef yiswiyen-nniḍen, ama seg tama n tdamsa, n yidles d tmetti, d aseḥbiber, diɣ, ɣef ccan n tama-agi. D taswaɛt anda i d-yettili umyagar n yinaẓuren d yimussnawen i wakken ad issinen s telqayt lesrar n tudrin n leqbayel.